《春晚即事二首 其二》
宋代·方一夔

匆匆尘里换时光，春去夤缘底事忙。鸠已居巢晴逐妇，蜂方出穴暖分王。

唱耕农起催秧绿，打供僧来趁麦黄。今岁先生贫到骨，时时为米籴官仓。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。